Instagram ja rikkoutunut ego — Mielen Ihmeet
Etusivu » Hyvinvointi » Itsetunto » Instagram ja rikkoutunut ego
Minäkuvasi rakentuu laajalti ulkoisen maailman viittausten pohjalta. Mutta nämä viittaukset saattavat kuitenkin olla sosiaalisen median (somen), kuten Instagramin muuntamia.
Emme vielä tiedä, tuleeko sosiaalisesta mediasta yksi haitallisimmista ja hyödyttömimmistä Internetin elementeistä muutaman vuoden kuluttua. Ehkäpä tutkimukset paljastavat, että sosiaalisen median foorumit, kuten Instagram, ovat haitallisia fyysiselle terveydelle ja mielenterveydelle.
Meillä ei vieläkään ole tarpeeksi tietoa tukeaksemme lopullista johtopäätöstä. Mutta monet tutkimukset antavat tärkeitä faktoja siitä, kuinka käytämme sosiaalista mediaa. Sosiaalinen media näyttää vaikuttavan psykologiseen terveyteen. Vaikutuksen aste riippuu toki käyttäjän persoonallisuudesta, sosiaalisessa mediassa käytetystä ajasta, itse sosiaalisen median foorumista tai siitä iästä, jolloin henkilö on sosiaalista mediaa ensimmäisen kerran käyttänyt.
Tiedämme kuitenkin sen, että sosiaalisen median käytöstä voi tulla riippuvuus. Aivan kuin mitkä tahansa riippuvuutta aiheuttavat aineet, some näyttää olevan aktiivinen vahvistuksen hermopiirissä. Somen käyttö voi johtaa jopa sietokykyyn ja vieroitukseen.
Eri sosiaaliset verkostot, eri vaikutukset
Olemme varmasti kaikki tunteneet alemmuutta, levottomuutta ja jopa ahdistusta, kun käytämme somea. Tämä voi johtua esimerkiksi Internet-trollien negatiivisista kommenteista tai photoshopattujen kuvien epätodellisista oletuksista. Vaikka oletkin jo ehkä epäillyt sosiaalisten verkostojen negatiivista vaikutusta mielenterveyteesi, eräs tuore tutkimus on herättänyt vakavia huolenaiheita.
Tämä tutkimus tuli siihen tulokseen, että Facebook, Snapchat, Instagram ja Twitter aiheuttavat vakavaa mielenterveydellistä vahinkoa 14-24 -vuoden ikäisille nuorille. Kahden organisaation, Royal Society for Public Healthin ja Young Health Movementin suorittamien tutkimusten mukaan Instagram on kaikkein haitallisin sosiaalinen verkosto nuorille ihmisille.
Tutkimuksen suorittamiseksi tutkijat pyysivät 1 500:aa 14-24 -vuotiasta ihmistä jakamaan somen vaikutuksia heidän elämässään. Heille tarjottiin 14 eri kriteeriä, mm. yksinäisyys, omakuva, ahdistus, stressi ja ahdistelu. Kaikista näistä kriteereistä Instagram sai huonoimmat arvosanat.
Mutta Snapchat, Facebook ja Twitter eivät nekään olleet kaukana Instagramista. Myös nämä kolme verkostoa vaikuttivat negatiivisesti käyttäjien hyvinvointiin. Tutkijat uskovat, että nämä verkostot lisäävät ahdistusta. Ainoa sosiaalinen verkosto, jota tutkijat pitivät enemmänkin positiivisena, oli YouTube. Vaikka jotkut käyttäjät olivatkin sitä mieltä, että YouTube ja sen tarjoama sisältö saivat käyttäjät nukkumaan vähemmän.
”On mielenkiintoista nähdä, että Instagram ja Snapchat sijoittuvat mielenterveyden ja hyvinvoinnin kannalta huonoimmalle sijalle – molemmat verkostot ovat kuvapainoitteisia, ja vaikuttaa siltä, että tämä johtaa riittämättömyyden ja ahdistuksen tunteisiin nuorissa”, sanoo Shirley Cramer, Royal Society for Public Health -organisaation toimitusjohtaja.
Instagram ja omakuvan hajoaminen
Saattaa vaikuttaa siltä, että Instagramissa on vähemmän sisältöä kuin missään muussa sosiaalisessa verkostossa. Tämän verkoston suurin ainesosa on kuvat. Instagramissa seurataan ystäviä tai tuttavia, tai hashtagien ja julkisten profiilien välityksellä on myös mahdollista seurata julkkiksia tai muita Instagramissa olevia kuuluisia ihmisiä. He ovat kaikkien saatavilla.
Tällä somefoorumilla on korkein määrä nuoria käyttäjiä. Tämä on merkittävä riski, sillä nämä nuoret ovat uppoutuneita henkilökohtaisen kehityksen prosessiin. He ovat vaiheessa, jossa he vasta omaksuvat arvoja. Some opettaa heille, että töiden tekeminen ja ammatille omistautuminen on vähemmän arvokasta kuin kuvien lataaminen Instagramiin.
Jotkut someverkostot eivät ole enää yhteydenpitovälineitä. Nykyään niistä on tullut mainostustiloja useille eri brändeille. Sosiaalisista verkostoista on tullut business-verkostoja, ja somen käyttäjät ovat niiden ensisijaisia tuotteita sekä kuluttajia. Monet yritykset näkevät liiketoimintamahdollisuuksia vaikka äideissä, jotka mainostavat lapsiensa käyttämiä merkkejä. Tekemällä näin he muuttavat lapset (usein alaikäisiä) tuotteiksi.
Jos joku näkee somessa pinnallisen ja turhamaisen henkilön ilman työpaikkaa, mutta hänellä on tuhansia seuraajia, nuoret saattavat ajatella hänen olevan imitoimisen arvoinen. He alkavat käyttäytymään luonnottomasti ja ”tykkäävät” asioista, joista he eivät ole todellisuudessa kiinnostuneita. Tämän seurauksena heidän heikoista egoistaan tulee paheksuvia, sirpaleisia ja rikkoutuneita.
Tässä sosiaalisen median foorumissa on liian monta kuvaa vaatteista, kodeista, matkoista, ystävistä, vitseistä, suudelmista ja haleista. Jokaista tiliä kohtaan, joka tarjoaa jotain ainutlaatuista, on kymmenen tiliä, jotka yrittävät vaikuttaa käyttäjään jollain voimakkaalla, viettelevällä ja naamioituneella turhuudella.
Instagramin käyttäjä ei voi vastustaa kivojen kuvien katsomista koko ajan. On ymmärrettävää, että tällainen henkilö katsoo niitä, ja haluaa samanlaisia kuvia. Tällöin somen käyttäjä saattaa jopa lähteä matkalle, jonka hän on nähnyt somessa. Mutta millainen työmarkkina oikein on nykyään? Millaista palkkaa nuorten on saatava, jotta he voivat elää kunnolla? Kuinka suuri ero onkaan somessa nähtyjen kuvien ja todellisen elämän välillä? Haluaako somen käyttäjä näitä oikeasti? Tarvitseeko hän todellisuudessa näitä asioita?
Ammattilaisten on alettava toimimaan
Kun somessa käytetty valtava aikamäärä ei kuvasta tarkalleen mitään todellista, alamme epäilemään elämän, yhteiskunnan ja ponnistusten ja kovan työn ymmärtämistä.
Ihmiset näkevät houkuttelevia arvoja tässä virtuaalisessa todellisuudessa, joita ei löydy todellisesta elämästä. Täten he alkavat pohtimaan elämänsä oikeasti tärkeitä arvoja uudestaan, kuten koulutusta, kovaa työtä, ponnisteluja tai omistautumista.
Siitä lähtien kun Facebook aloitti toimintansa vuonna 2004, tilapäivitykset ovat olleet palvelun hyödynnetyimpiä ominaisuuksia. Lue lisää »